Referat af møde i Skolebestyrelsen

Tirsdag d. 8. marts 2022 fra 18.00 – 20.30

Mødet blev afholdt på Skolen ved Gurrevej i det store konferencerum på kontorgangen.

Dirigent: Seema

Afbud: Jan (udgået), Silas, Sebastian, Per.

Udeblevet: Jacob.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Udpegning af formand til skolebestyrelsen –** punkt til orientering, drøftelse og beslutning/afstemning (ca. 20 min.).

Jf. Folkeskolelovens § 42 stk. 6: *Formanden for skolebestyrelsen udpeges blandt forældrerepræsentanterne.*

Næstformanden er fungerende formand fra d. 3. marts og frem til der er udpeget en ny formand.

**Referat:**

Mødet kom lidt forsinket i gang. Dette fordi næstformanden meldte afbud til mødet, 15 min. inden mødets start. Ledelsen var derfor i kontakt med Center for Dagtilbud, Skoler, Fritid og Idræt (efterfølgende; DSFI), i forhold til, hvem som skulle lede skolebestyrelsen gennem pkt. 1. Skoleleder Kari Jørgensen blev bedt om at lede skolebestyrelsen gennem pkt. 1.

Der var to kandidater som meldte sig. De blev indbyrdes enige om, at den ene trak sig, hvorfor Seema Wrisberg stillede op som eneste kandidat. Seema blev enstemmigt valgt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Kvalitetsrapport** – punkt til orientering, drøftelse og beslutning (ca. 45 min.).

Høringsmaterialet blev sendt ud til skolebestyrelsen den 24/2.

Skolebestyrelsen bedes drøfte kvalitetsrapporten og fremsende skolebestyrelsens udtalelse til rapporten senest den 18. marts 2022.

Udtalelserne bliver samlet og vedlagt rapporten som bilag til den politiske behandling i april.

**Referat:**

Temaer for udtalelsen blev drøftet og besluttet. Skolebestyrelsen besluttede efterfølgende, at ledelsen skulle lave et udkast til udtalelse. Denne vil blive sendt til gennemlæsning og kommentering sidst på ugen. Deadline for at sende kommentarer til kvalitetsrapporten er den 18/3. Skolebestyrelsens endelige udtalelse er vedhæftet dette referat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Orientering om Byrådets beslutning vedr. kapacitetsudvidelse af H-klasserne på Nygård Skole** – punkt til orientering (ca. 10 min.)

Byrådet behandlede sagen den 28/2.

Afledte konsekvenser af beslutningen gennemgås.

**Referat:**

* Økonomi
* Personale

Udfordring set fra forældreperspektiv med udvidelse er, at man blander alle typer børn med autisme sammen.

Skolen har en opmærksomhed på økonomien i forhold til udvidelsen af Nygård Skole. Dette i særdeles i forhold til ansættelser og inventar.

Der skal ansættes ca. 20 medarbejdere for at dække udvidelsen på Nygård Skole, herunder 1-2 ledere. Dette er en udfordring, da det er svært at rekruttere kvalificerede medarbejdere.

Skolebestyrelsen vil følge dette tæt, og går ud fra at Centeret stiller hjælp til rådighed i denne helt ekstreme situation.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Skolebestyrelsesvalg** - punkt til orientering, drøftelse og beslutning (ca. 20 min.)

**Referat:**

Der er kommet information ud på Helsingør Kommunes hjemmeside og i begyndelsen af uge 11, kommer der information ud på Aula til alle forældre på Helsingør Skole. Der kommer også information ud på skolens hjemmeside og på FB.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Sager fra elevrådet** – punkt til orientering, drøftelse og beslutning (ca. 30 min.)

- Frikvarter inden for

- Bevægelse i undervisningen

- Lejrskoler uden for DK’s grænser.

**Referat:**

* Frikvarter inden for: foregår allerede. Der har været en stopper for det, grundet corona.
* Bevægelse i undervisningen: det har været behandlet på ledermøde. Vi lægger op til møde med elevrådet, som tager en snak med deres bagland. Appellere til elevrådet at de deltager aktivt i dialogen om hvordan det kan gøres. Kan eleverne selv stå for aktiviteterne?
* Lejrskoler uden for DK’s grænser: Begrundelsen for at skolebestyrelsen i sin tid sagde nej til dette var; forældrebetaling, gratis skolerejser, pres på forældre i forhold til at eks. købe julekort, dyre forsikringer, ikke alle børn har pas – og forældrene har ikke nødvendigvis råd til få pas. Skolebestyrelsen vil gerne se på, hvorvidt det skal være muligt fremadrettet, at tage til Sverige som et alternativ? Udskolingslærerne appellerer til, at det bliver muligt at komme til udlandet og at det bliver muligt at komme på lejrskole fem dage som tidligere, mod de 4 dage som det er nu.

Det er vigtigt at skolebestyrelsen drøfter hvad formålet med lejrskole på 8. årgang er, når skolebestyrelsen genbesøger princippet.

En konkret idé fra en forældrerepræsentant var, at bytte skole – skoleklasser – med Helsingborg?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Meddelelser (fra elevrepræsentanter, ledelsen, medarbejderrepræsentanter, fungerende formand, forældrerepræsentanter, Byråd) –** punkt til orientering(ca. 20 min.)

**Referat:**

Elevråd: 1) Plads i Drivhuset. Er der plads til de elever som har behovet? 2) Princippet om klassesammenlægning genbesøges. Vigtigt at skolen holder det man lover, og det er væsentligt, at skolen er tydelig på hvad både elever, medarbejdere og forældre har indflydelse på.

Ledelsen: 1) Vi regner med at oprette fire nye 0. klasser både på Skolen ved Gurrevej, og på Skolen i Bymidten.

Medarbejderrepræsentanter: intet.

Formand: intet

Forældrerepræsentanter: intet.  
Byråd: ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Evt.** – punkt til orientering (ca. 5 min.)

Anbefaling fra forældrerepræsentant om, at alle skolebestyrelsesmøder kun foregår fysisk fremadrettet.

* Lektier på Helsingør Skole
* Skoleårets planlægning
* Skolebestyrelsesvalg
* Lejrskoler
* Kan US (Ungdomsskolen) også blive et tilbud for elever fra Nygård Skole? Det vil kræve en følgeordning.
* Princip efter sommerferien: klassesammenlægning.

**Referat:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mødeplan: 11/5.

Venlig hilsen

Seema Wrisberg Kari Jørgensen

Formand for Skolebestyrelsen Skoleleder

Helsingør Skole Helsingør Skole